Ek gesels gister met ds. Theuns Coetzee van Wesmoot gemeente digby Brits. Hy vertel my van ŉ reeks wat hy in die gemeente gepreek het waarvan die tema was “Gaan jy deur die lewe of groei jy deur die lewe?”
So baie van ons “gaan” deur die lewe, ons kry die lewe agter die rug, ons wens more wil aanbreek, ons verwens die uitdagings, ons worstel meer as enige iets anders.
As die lewe as ŉ probleem beskou word wat opgelos moet word sal ŉ mens pal teen die grond wees. Die lewe sal jou oorweldig en moedeloos laat.
As ŉ mens egter die genade vind om die lewe anders te benader, ŉ laboratorium, universiteit, plek van vorming, kursus en geleentheid om verryk en verdiep te word in jou verstaan van jouself, die mense rondom jou, die wêreld, ook God, word die lewe ŉ avontuur.
Deur die toedoen van Japie, die parkopsigter by Rainbow Park in Appelpark, het ek vir Arrie ontmoet. Een en twintig jaar gelede […]